|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Városüzemeltetési Bizottság

**ELŐTERJESZTÉS**

**A Képviselő-testület 2025. február 19 - ei**

**rendes ülésére**

|  |  |
| --- | --- |
| **Tárgy:** | Javaslat az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI. 4.) önkormányzati rendelet módosítására – a gazdálkodói várakozási hozzájárulás kiadása lehetőségének megteremtésére |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Budapest Főváros Önkormányzatának közgyűlése a 2024. november 27-i ülésen több pontban módosította Budapest Főváros Közgyűlésének 30/2010. (VI. 4.) önkormányzati rendeletét Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról.

A változtatások egyike volt a „Gazdálkodói” várakozási hozzájárulás típus megszüntetése, melynek kezelését a kerületi önkormányzatok hatáskörébe delegálták a képviselők.

Az EVIN Erzsébetvárosi Ingatlangazdálkodási Nonprofit Zrt. Parkolási üzletága 2024-ben 303 gazdálkodói engedélyt adott ki, ezek illetve az elmúlt időszakban a társasághoz érkezett megkeresések alapján szükségesnek érezzük az 59/2013. (XI. 4.) önkormányzati rendeletben megteremteni az engedélytípus kiadásának lehetőségét.

A Képviselő-testület döntési hatáskörét a Magyarország helyi önkormányzatairól szóló 2011. évi CLXXXIX. törvény 42.§ 1. pontja alapozza meg, mely szerint a képviselő-testület hatásköréből nem ruházható át a rendeletalkotás.

Kérem a Tisztelt Képviselő-testületet az előterjesztés megtárgyalására, és a csatolt rendelet-tervezet elfogadására!

**Hatásvizsgálat**

Budapest Főváros VII. Kerület Erzsébetváros Önkormányzata Képviselő-testületének Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosításának várható hatásai a jogalkotásról szóló 2010. évi CXXX. törvény (a továbbiakban Jat.) 17. §-a szerint:

**1. A jogszabály társadalmi, gazdasági, költségvetési hatásai**

A rendelet módosításával várhatóan jelentősen könnyítjük a kerületünkben bejegyzett székhellyel rendelkező gazdálkodók napi tevékenységét.

**2. A jogszabály környezeti és egészségi következményei**

A módosításnak nincsenek környezeti és egészségi következményei.

**3. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek biztosítottak.

**4. A jogszabály adminisztratív terheket befolyásoló hatásai**

A rendelettervezet elfogadásával az EVIN Nonprofit Zrt. parkolási ügyfélszolgálatának adminisztratív terhei várhatóan növekedni fognak.

**5. A jogszabály megalkotásának szükségessége, a jogalkotás elmaradásának várható következményei**

A rendelet módosításának elmaradása hátrányt okozhat Erzsébetvárosnak más, budapesti kerületekkel szemben. A módosítást indokolja, hogy a helyi rendelet megfeleljen a magasabb szintű jogszabályokban foglaltaknak.

Budapest, 2024. január 30.

Niedermüller Péter

polgármester

Mellékletek:

1. Rendelettervezet Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosításáról
2. A Fővárosi Közgyűlés 30/2010. (VI. 4.) önkormányzati rendelete Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról