**Budapest Főváros VII. kerület Erzsébetváros Önkormányzata Képviselő-testületének ……/2025. (……….) önkormányzati rendelete**

**a lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V. 31.) önkormányzati rendelet módosításáról**

[1] Budapest Főváros VII. kerület Erzsébetváros Önkormányzata Képviselő-testületének a lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V. 31.) önkormányzati rendelete módosításával az a célja, hogy növekedjen a pályázók, és a pályázat keretében támogatottak száma, valamint az önkormányzat által kiírt pályázatok esetében egységesen kerüljön meghatározásra azok időpontja.

[2] Budapest Főváros VII. kerület Erzsébetváros Önkormányzata Képviselő-testülete az Alaptörvény 32. cikk (2) bekezdésében meghatározott jogkörében eljárva, a Magyarország helyi önkormányzatairól szóló 2011. évi CLXXXIX tv. 42. § 1. pontja alapján a lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V.31.) rendelet módosításáról a következőket rendeli el:

**1. §**

A lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V.31.) önkormányzati rendelet (a továbbiakban: Rendelet) 2.§ (4)bekezdése helyébe a következő rendelkezés lép:

*„(4) A támogatás mértéke a pályázó által benyújtott és abból a Bizottság által elfogadott pályázati költségvetés legfeljebb 50%-a lehet, mely nem haladhatja meg a 400.000,- Ft-ot.”*

**2. §**

A Rendelet 3.§ (3) bekezdése helyébe a következő rendelkezés lép:

*„(3) A pályázat benyújtására a pályázati felhívás megjelenését követően a költségvetésben meghatározott keretösszeg kimerüléséig, de legfeljebb a pályázati kiírásban szereplő időpontig van lehetőség. A vissza nem térítendő támogatás keretének kimerülése esetén a Polgármesteri Hivatal az Önkormányzat hivatalos honlapján hirdetményt tesz közzé a pályázati felhívás lezárásának pontos idejéről.”*

**3. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Tóth János** **Niedermüller Péter**

**jegyző polgármester**

**Záradék**

A rendelet kihirdetése 2025 …….…..-én a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth János**   
jegyző

**Általános indoklás**

A rendelet módosítás célja a pályázók, és a támogatottak számának növelése, a támogatás mértékének és összegének csökkentése, továbbá az Önkormányzati pályázatok lejárati határidejének összehangolása.

**Részletes indokolás**

1. §-hoz

Rendelkezik a támogatás mértékéről és összegéről.

2. §-hoz

Rendelkezik a támogatás benyújtásának határidejéről, mely a pályázati kiírásban kerül meghatározásra.

3. §-hoz

A rendeletmódosítás hatályba lépéséről intézkedik.