|  |
| --- |
| **Budapest Főváros VII. kerület Erzsébetváros Önkormányzata**  **Molnár István alpolgármester** |

Iktatószám:

Napirendi pont: ….

Előterjesztve: Városüzemeltetési Bizottság

**ELŐTERJESZTÉS**

**A Képviselő-testület** **2025. február 19-ei rendes ülésére**

|  |  |
| --- | --- |
| **Tárgy:** | Javaslat Budapest Főváros VII. Kerület Erzsébetváros Önkormányzata Képviselő-testületének a lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V.31.) önkormányzati rendelete módosítására – a támogatás mértékének és összegének, továbbá a pályázat benyújtási határidejének változására |

**Készítette:**

dr. Jávori Péter

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Budapest Főváros VII. Kerület Erzsébetváros Önkormányzata (továbbiakban: Önkormányzat) a lakóközösségeknek és az önkormányzati intézményeknek nyújtandó növényesítési támogatásra vonatkozó szabályokat a 28/2013. (V.31.) önkormányzati rendeletében (továbbiakban: Rendelet). határozta meg, mely 2013. június 1. napján lépett hatályba.

A növényesítés támogatása jelentős pozitív hatást gyakorol a kerület lakosságára, javítja az itt élők közérzetét. A támogatással az önkormányzat hozzájárul a kerület arculatának jobb megítéléséhez, a közösségi összefogás erősítéséhez és a közhangulat javulásához.

Az önkormányzati pályázatok finanszírozására az Önkormányzatnak évről évre csökkenő fedezet áll rendelkezésére. Ennek következtében 2025. évben felülvizsgálatra kerülnek a korábbi pályázatok. Azok a pályázatok, amelyekre alacsony volt a jelentkezési arány, megszüntetésre kerülnek, míg a népszerű pályázatok tekintetében a rendelkezésre álló keretek újrafelosztása, valamint a pályázati feltételek módosítása indokolt.

A növényesítési pályázat esetében szükségesnek tartjuk a finanszírozás mértékének egységesítését, azaz a 80%-os mértékű támogatási igény 50%-ra történő csökkentését, ezáltal a pályázók által vállalt önrész növelését. Fontosnak tartjuk továbbá a jelenlegi 500.000,- Ft összegű támogatási összeg 400.000,- Ft-ra történő csökkentését annak érdekében, hogy minél több pályázó részére tudjuk biztosítani környezetük növényesítésének és zöldítésének lehetőségét.

Az Önkormányzat célul tűzte ki valamennyi pályázatának egységesítését, ennek keretében a pályázatok benyújtási határidejének meghatározását is. A jelenleg hatályos Rendelet szerint a pályázatok benyújtásának határideje október 31. napja. A pályázatok rugalmasabb és egységes kezelése érdekében javasoljuk a Rendeletből a pályázat benyújtásának határidejét törölni, és azt majd a pályázati kiírásban megjelölni.

A Képviselő-testület döntési hatáskörét a Magyarország helyi önkormányzatairól szóló 2011. évi CLXXXIX. törvény 42.§ 1. pontja alapozza meg, mely szerint a képviselő-testület hatásköréből nem ruházható át a rendeletalkotás.

Kérem a Tisztelt Képviselő-testületet, hogy az előterjesztést megtárgyani, és a csatolt rendelet-tervezetet elfogadni szíveskedjenek.

**Hatásvizsgálat**

A lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V. 31.) önkormányzati rendelet módosításának várható hatásai a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

**1. A jogszabály társadalmi, gazdasági, költségvetési hatásai**

A rendeletmódosítás többlet költségvetési kiadással nem jár. A rendelet módosításával bővülhet a zöldfelülettel rendelkező társasházak köre.

**2. A jogszabály környezeti és egészségi következményei**

A rendeletmódosítás elfogadásának következtében a kerületben növekedhet a pályázók és a támogatottak száma is, mely fokozhatja a lakosság elégedettségét, mert környezetük, társasházuk szebb, otthonosabb, egészségesebb lesz. Tekintettel arra, hogy belvárosi környezetben vagyunk, nem elhanyagolható a zöld növények által termelt oxigén sem.

**3. A jogszabály alkalmazásához szükséges személyi, szervezeti, tárgyi és pénzügyi feltételek**

A módosítás a jelenlegi szabályozáshoz képest többlet személyi, szervezeti és tárgyi feltételt nem igényel. A változások többlet pénzügyi forrást nem igényelnek. A támogatás fedezete a költségvetésben minden évben betervezésre kerül.

**4. A jogszabály adminisztratív terheket befolyásoló hatásai**

A rendelet módosításával várható ügyiratforgalom emelkedéséhez szükséges személyi feltételek rendelkezésre állnak.

**5. A jogszabály megalkotásának szükségessége, a jogalkotás elmaradásának várható következményei**

A rendeletmódosítás elmaradása jogsértést nem okoz.

Budapest, 2025. január 29.

Molnár István

alpolgármester

Melléklet: Rendelet-tervezet a lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V.31.) önkormányzati rendelete módosítására